
	Rumunija - Bulgarija

	Data: liepos 6 – 16 d. 
	Kaina: 1660 Lt


1 diena (liepos 6d.). Anksti ryte išvykstate iš Lietuvos. Kelionė per Lenkiją, Slovakiją. Vakare trumpa ekskursija po antrą pagal dydį Slovakijos miestą Košice. Pamatysite nuostabią katedrą ir šokančius fontanus. Nakvynė viešbutyje.

 

2 diena. (liepos 7d.). Pusryčiai. Važiuojate per Vengriją, Rumuniją. Pakeliui Rumunijoje aplankote Hunedoarą,   Europoje garsią įspūdinga Korvinų pilimi. Šią pilį  Žiulis Vernas aprašė savo knygoje “Aplink pasaulį per 80 dienų”.  Atvykstate į Bulgariją. Nakvynė viešbutyje.

 

3 diena. (liepos 8d.). Pusryčiai. Vykstate į Bulgarijos sostinę Sofiją. Aplankote Šv. Sofijos cerkvę, kuri ir suteikė vardą vienam iš seniausių Europos miestų, Aleksandro Nevskio soborą, Šv Jurgio šventyklą (Xa). Vykstate į Batenbergo aikštę, kur matote Karališkuosius rūmus, pasivaikštote Vitošo bulvaru. Laisvas laikas. Nakvynė viešbutyje.
4 diena. (liepos 9d.). Pusryčiai. Važiuojate į Rilos vienuolyną (Xa.), įkurtą aukštai kalnuose. Nuo vienuolyno atsiveria nuostabūs vaizdai į 36 aplinkines viršukalnes, kurių aukštis siekia daugiau nei 2000 m virš jūros lygio. Ankstyvaisiais viduramžiais Rilos vienuolynas buvo didžiausias kultūros ir švietimo centras Balkanuose. Vėliau keliaujate į gražiausią Otomano imperijos miestą Plovdivą. Ekskursija po miestą: amfiteatras, įspūdinga šv. Konstantino ir šv. Helenos bažnyčia, menininkų pamėgta Strumna gatvė. Nakvynė viešbutyje.
5 diena. (liepos 10d.). Pusryčiai. Vykstate į Stara Zagorą miestą – aplankote romėnų forumą, senąsias pirtis, miesto sienų liekanas. Apsilankote kvapniųjų rožių mieste Kazanleke. Rožių muziejuje galėsite nusipirkti rožių aliejaus. Važiuojate link jūros. Nakvynė viešbutyje prie jūros . 
6 diena. (liepos 11d.). Pusryčiai. Važiuojate į Nesebarą, nuostabų miestą – muziejų, kuriame pirmosios bažnyčios atsirado jau V a. Pusiasalio senojo miesto architektūros savitas stilius, susiformavęs XVI – XIX a., yra įtrauktas į UNESCO paveldo sąrašą. Atvykstate į Varną - Bulgarijos vasaros sostinę. Vaikščiodami po miestą randate įvairiausių lankomų objektų - nuo romėnų epochos iki šių dienų paplūdimio parko. Galima užsukti į puikų jūrų muziejų ir delfinariumą. Nakvynė viešbutyje prie jūros. 

7 diena. (liepos 12d.). Pusryčiai. Poilsis prie jūros. Nakvynė viešbutyje prie jūros. 

8 diena. (liepos 13d.). Pusryčiai. Važiuojate į viduramžių Bulgarijos sostinę Velyko Turnovo. Ekskursija po spalvingąjį miestą: Carevec tvirtovė, Barušos kvartalas, cerkvės ir vienuolynai.Važiuojate link Rumunijos. Ekskursija po Bukareštą: antrą pagal dydį pasaulyje pastatą – Parlamento rūmus,  Triumfo arką, Viktorijos gatvę, Revoliucijos aikštę, Nacionalinę filharmoniją, Rumunijos stačiatikių metropolijos Katedrą. Nakvynė viešbutyje.
9 diena. (liepos 14d.). Pusryčiai. Vykstate į Sinaja kurortą, įsikūrusį beveik 1000 metrų virš jūros lygio ir ne veltui vadinamą karališkuoju. Jame XIX a. antroje pusėje buvo pastatyti Peleš rūmai (160 kambarių), kuriuose ilsėdavosi karalių ir jų svečių šeimos. Šiuo metu rūmuose įrengtas muziejus, kurį galite aplankyti. Keltuvu pakylate į daugiau kaip 2000 m aukščio Furnikos kalno viršukalnę, nuo kurios atsiveria nuostabūs vaizdai. Važiuojate į Bran, kur stūkso įspūdinga Drakulos pilis, pastatyta XIV a.  Lankotės pilyje, galite įsigyti įvairių suvenyrų su Drakulos simbolika. Pačioje pilyje įrengta karalienei Marijai skirta ekspozicija. Vykstate į Transilvanijos sostinę Brasovą. Aplankote Rotušės aikštę, XIV a. pastatytą Juodąją bažnyčią ir kitas įžymybes. Pakylate į apžvalgos aikštelę, iš kurios atsiveria nuostabus vaizdas į viduramžių miestą. Nakvynė viešbutyje.

 
10 diena. (liepos 15d.). Pusryčiai. Atvažiuojate į Sigišuarą – miestą – tvirtovę, įkurtą Saksonijos kolonistų ir pelnytai  vadinamą Transilvanijos deimantu (UNESCO paveldas). Ekskursija po Vlado Drakulos gimtąjį miestą. Išvykstate iš Rumunijos. Kelionė per Vengriją, Slovakiją. Nakvynė viešbutyje.

11 diena. (liepos 16d.). Pusryčiai.Anksti ryte išvykstate namų link. Kelionė per Lenkiją. Vėlai vakare grįžtate į Lietuvą.
Į KELIONĖS KAINĄ ĮSKAIČIUOTA:  
Kelionė autobusu. 
10 nakvynių su pusryčiais viešbutyje.
Ekskursinė programa. 
Kelionės vadovo paslaugos. 
Kelionės dokumentų sutvarkymas.

Į KELIONĖS KAINĄ NEĮSKAIČIUOTA: bilietai į mokamus objektus (reikia turėti ~ 80 Eurų).  
PASTABOS: Objektų skaičius, lankymo tvarka ir įėjimo bilietų kaina gali kisti. Muziejuose ir kituose mokamuose objektuose kelionės vadovas ekskursijų neveda. Kelionės metu būtina turėti asmens dokumentą - pasą arba tapatybės kortelę. Jų galiojimas – ne mažiau kaip 3 mėn. po kelionės pabaigos.
___________________________________________________________________________________

Poilsinės kelionės ∙ Kelionės autobusu ∙ Netradicinės kelionės ∙ Piligriminės kelionės ∙ Draudimas ∙
Kelionės kolektyvamas ∙ Individualių maršrutų sudarymas ∙ Kelionės moksleiviams ∙ Kelionės po

Lietuvą ∙ Kelionių – seminarų organizavimas ∙ Lėktuvų bilietai ∙ Viešbučių rezervacija ∙ Žvejyba užsienyje ∙ Tarptautiniai studento pažymėjimai ∙ Gidų paslaugos ∙ Vizos 

